挽王夫人
作者：李流謙
朝代：宋

paragraphs: 維古女士都可見，過眼絕無一佳傳。
客來授我一編書，疾讀不知雙涕泫。
夫人有子鳴斯文，吾從崑崙識河漢。
胸中能貯百卷書，此豈只用裙襦看。
前朝大老尊夫人，鬼蜮不量作兒玩。
寒心仰屋竊嘆語，志士如今刀斫案。
唐安治中祿不薄，十畝東湖紅爛漫。
輕車在門忽折軸，恨如秋江盛不滿。
史筆在手吾宗英，寧愛一詞沒彤管。
人生八十善可書，好夢仍長不爲短。